በክፍለ ከተማው ያሉ ተወላጆችን በማስተባበር የላቀ ድጋፍ ለማግኜት እየሠራ መሆኑን አልማ አስታወቀ።
ባሕር ዳር፡ መስከረም 22/2013ዓ.ም (አብመድ) የአማራ ልማት ማኅበር (አልማ) የክልሉን ሕዝብ ሁለንተናዊ ችግሮች ለመቅረፍ የሚደረገውን ጥረት በማገዝ በኩል ዓመታትን የተሻገረ ሥራን አባላቱን እና ደጋፊዎችን በማስተባበር እየሠራ ይገኛል፡፡ በአዲስ አበባ ከተማ አስተዳደር ከፍተኛ ቁጥር ያለው የአማራ ተወላጅ ቢኖርም የአልማ አባል የሆነው እና ልማቱን የሚደግፈው ቁጥር ግን አነስተኛ ነው፡፡በንፋስ ስልክ ላፍቶ ክፍለ ከተማ ቁጥሩ ከፍ ያለ የአማራ ተወላጅ ቢኖርም በአባልነት ተመዝግቦ ያለው ከ3 ሺህ 600 አይበልጥም፡፡ ይህን ለማሳደግና የአልማን እንቅስቃሴ ደጋፊ ለማድረግ ሥራዎች እየተሠሩ ነው፡፡